

##### OPĆINA ANTUNOVAC

NACRT

DOKUMENTACIJA O NABAVI

**U OTVORENOM POSTUPKU JAVNE NABAVE MALE VRIJEDNOSTI**

IZGRADNJA BICIKLISTIČKIH STAZA OPĆINE ANTUNOVAC

Evidencijski broj nabave:

49/19-1

Antunovac, studeni 2019. godine

SADRŽAJ:

[1. OPĆE INFORMACIJE 4](#_Toc12988626)

[1.1. Podaci o Naručitelju 4](#_Toc12988627)

[1.2. Osoba zadužena za komunikaciju s ponuditeljima 4](#_Toc12988628)

[1.3. Evidencijski broj nabave 4](#_Toc12988629)

[1.4. Sukob interesa 4](#_Toc12988630)

[1.5. Vrsta postupka nabave 4](#_Toc12988631)

[1.6. Procijenjena vrijednost nabave 5](#_Toc12988632)

[1.7. Vrsta ugovora o javnoj nabavi 5](#_Toc12988633)

[1.8. Navod sklapa li se ugovor o javnoj nabavi ili okvirni sporazum 5](#_Toc12988634)

[1.9. Navod uspostavlja li se dinamički sustav nabave 5](#_Toc12988635)

[1.10. Navod provodi li se elektronička dražba 5](#_Toc12988636)

[1.11. Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima 5](#_Toc12988637)

[2. PODACI O PREDMETU NABAVE 6](#_Toc12988638)

[2.1. Opis predmeta nabave 6](#_Toc12988639)

[2.2. Opis i oznaka grupa predmeta nabave 6](#_Toc12988640)

[Predmet nabave nije podijeljen u grupe. 6](#_Toc12988641)

[2.3. Oznaka i naziv iz jedinstvenog rječnika javne nabave (CPV): 6](#_Toc12988642)

[2.4. Tehničke specifikacije i količine predmeta nabave 6](#_Toc12988643)

[2.5. Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.) 6](#_Toc12988644)

[2.6. Troškovnici 7](#_Toc12988645)

[2.7. Mjesto izvršenja predmeta nabave 7](#_Toc12988646)

[2.8. Rok početka i završetka izvršenja ugovora 8](#_Toc12988647)

[3. OSNOVE ZA ISKLJUČENJE GOSPODARSKOG SUBJEKTA 9](#_Toc12988648)

[3.1. Načini dokazivanja da ne postoje osnove za isključenje 10](#_Toc12988649)

[3.2. Dokazi o mjerama za otklanjanje osnova za isključenje 11](#_Toc12988650)

[4. KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI) 12](#_Toc12988651)

[4.1. Sposobnost za obavljanje profesionalne djelatnosti 12](#_Toc12988652)

[4.2. Ekonomska i financijska sposobnost 12](#_Toc12988653)

[4.2.1. Minimalni godišnji promet 12](#_Toc12988654)

[4.3. Tehnička i stručna sposobnost 12](#_Toc12988655)

[Dokazi sposobnosti koji se dostavljaju kao ažurirani popratni dokumenti: 13](#_Toc12988656)

[4.4. Dokazi sposobnosti za obavljanje profesionalne djelatnosti 13](#_Toc12988657)

[4.5. Dokazi ekonomske i financijske sposobnosti 14](#_Toc12988658)

[4.6. Dokazi tehničke i stručne sposobnosti 14](#_Toc12988659)

[4.7. Oslanjanje na sposobnost drugih subjekata 14](#_Toc12988660)

[4.8. Pravila dostavljanja dokumenata 15](#_Toc12988661)

[5. DOKAZIVANJE KRITERIJA ZA KVALITATIVNI ODABIR GOSPODARSKOG SUBJEKTA 15](#_Toc12988662)

[5.1. Europska jedinstvena dokumentacija o nabavi (e-ESPD) 15](#_Toc12988663)

[5.2. Upute za popunjavanje e-ESPD obrasca 16](#_Toc12988664)

[6. ODREDBE O PONUDI 18](#_Toc12988665)

[6.1. Sadržaj i način izrade ponude 18](#_Toc12988666)

[6.2. Način dostave ponude 18](#_Toc12988667)

[6.3. Jezik i pismo na kojem se izrađuje ponuda ili njezin dio 19](#_Toc12988668)

[19](#_Toc12988669)

[6.4. Dopustivost varijante ponuda 19](#_Toc12988670)

[6.5. Način određivanja cijene i valute ponude 19](#_Toc12988671)

[6.6. Kriterij za odabir ponude 20](#_Toc12988672)

[6.7. Rok valjanosti ponude 21](#_Toc12988673)

[7. OSTALE ODREDBE 21](#_Toc12988674)

[7.1. Uvjeti i zahtjevi koji moraju biti ispunjeni sukladno posebnim propisima ili stručnim pravilima 21](#_Toc12988675)

[7.2. Primjena trgovački običaja/uzanci 22](#_Toc12988676)

[7.3. Obilazak lokacije ili neposrednog pregleda dokumenata koji potkrepljuju dokumentaciju o nabavi 22](#_Toc12988677)

[7.4. Odredbe koje se odnose na zajednicu gospodarskih subjekata (ponuditelja) 22](#_Toc12988678)

[7.5. Norme osiguranja kvalitete ili norme upravljanja okolišem 23](#_Toc12988679)

[7.6. Odredbe koje se odnose na međunarodne društvene konvencije i konvencije o zaštiti okoliša 23](#_Toc12988680)

[7.7. Odredbe koje se odnose na podugovaratelje 23](#_Toc12988681)

[7.8. Jamstva 24](#_Toc12988682)

[7.9. Datum, vrijeme i mjesto javnog otvaranja ponuda 25](#_Toc12988683)

[7.10. Dokumenti koji će se nakon završetka postupka javne nabave vratiti ponuditeljima 25](#_Toc12988684)

[7.11. Rok za donošenje odluke o odabiru 25](#_Toc12988685)

[7.12. Rok, način i uvjeti plaćanja 26](#_Toc12988686)

[7.13. Prijedlog ugovora i rok za sklapanje ugovora 26](#_Toc12988687)

[7.14. Dodatne informacije i objašnjenja, te izmjena dokumentacije o nabavi 26](#_Toc12988688)

[7.15. Produžetak roka za dostavu ponuda 26](#_Toc12988689)

[7.16. Trošak ponude i preuzimanje dokumentacije o nabavi 27](#_Toc12988690)

[7.17. Tajnost podataka 27](#_Toc12988691)

[7.18. Pouka o pravnom lijeku 28](#_Toc12988692)

[POPIS PRILOGA 29](#_Toc12988693)

[1. PRILOG 1. TROŠKOVNIK 29](#_Toc12988694)

[2. PRILOG 2. GLAVNI PROJEKT 29](#_Toc12988695)

[3. PRILOG 3. PRIJEDLOG UGOVORA 29](#_Toc12988696)

[4. PRILOG 4. IZJAVA O SITUACIJAMA ISKLJUČENJA 29](#_Toc12988697)

**1. OPĆE INFORMACIJE**

* 1. **Podaci o Naručitelju**

Naziv naručitelja: Općina Antunovac

Adresa: Braće Radića 4, 31216 Antunovac

OIB: 30812410980

Tel: +385 31 278 022

Fax: +385 31 278 023

Web adresa: [www.opcina-antunovac.hr](http://www.vevu.hr)

e-pošta: [opcina-antunovac@os.t-com.hr](mailto:opcina-antunovac@os.t-com.hr)

* 1. **Osoba zadužena za komunikaciju s ponuditeljima**

Kontakt osobe u vezi s razjašnjenjem dokumentacije i pojašnjenja vezana uz postupak javne nabave (posjeduje certifikat u području javne nabave):

1. Nataša Tramišak, mag.iur.

E-mail: [direktorica@roda-antunovac.hr](mailto:direktorica@roda-antunovac.hr)

2. Ante Modrić, dipl. iur.

E-mail: [procelnik](mailto:ihampovcan@gmail.com)@opcina-antunovac.hr

Na temelju članka 59. stavka 1. Zakona o javnoj nabavi („Narodne novine“ broj 120/2016, u daljnjem tekstu ZJN 2016) komunikacija i svaka druga razmjena informacija između naručitelja i gospodarskih subjekata obavlja se elektroničkim sredstvima komunikacije. Naručitelj i gospodarski subjekti iznimno mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran.

* 1. **Evidencijski broj nabave**

Evidencijski broj nabave: 49/19-1

* 1. **Sukob interesa**

Sukladno članku 80. stavak 2. točka 2. ZJN 2016 objavljujemo popis gospodarskih subjekata s kojima je predstavnik naručitelja u sukobu interesa:

1. Agencija za održivi razvoj Općine Antunovac – RODA d.o.o. za gospodarski i ruralni razvoj i poticanje poduzetništva, Braće Radića 4, 31216 Antunovac, OIB:96058196229
2. RENCON d.o.o., Vijenac I. Mažuranića 8, Osijek, OIB:28712783384.
   1. **Vrsta postupka nabave**

Otvoreni postupak javne nabave male vrijednosti.

* 1. **Procijenjena vrijednost nabave**

Procijenjena vrijednost nabave je 2.920.000,00 kuna (bez PDV-a).

* 1. **Vrsta ugovora o javnoj nabavi**

Sa odabranim ponuditeljem sklopiti će se ugovor o javnoj nabavi radova.

* 1. **Navod sklapa li se ugovor o javnoj nabavi ili okvirni sporazum**

Sa odabranim ponuditeljem sklopiti će se ugovor o javnoj nabavi.

* 1. **Navod uspostavlja li se dinamički sustav nabave**

Ne uspostavlja se dinamički sustav nabave.

* 1. **Navod provodi li se elektronička dražba**

Ne provodi se elektronička dražba.

* 1. **Internetska stranica na kojoj je objavljeno izvješće o provedenom savjetovanju sa zainteresiranim gospodarskim subjektima**

Temeljem članka 198. stavka 3. ZJN 2016 objavljen je Nacrt Dokumentacije o nabavi, koja sadrži osnovne elemente dokumentacije za nabavu, opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude i prijedlog ugovora.

Savjetovanje sa zainteresiranim gospodarskim subjektima obavljeno je u terminu od 20. studenog 2019. godine do 29. studenog 2019. godine, javnom objavom na internetskim stranicama: <https://eojn.nn.hr/Oglasnik/>

Do isteka roka prethodnog savjetovanja \_\_\_\_\_\_\_\_\_ pristigle primjedbe i prijedlozi zainteresiranih gospodarska subjekata. Izvješće o provedenom prethodnom savjetovanju objavljeno je na internetskim stranicama: <https://eojn.nn.hr/Oglasnik/>

1. **PODACI O PREDMETU NABAVE**
   1. **Opis predmeta nabave**

Predmet nabave je izvođenje radova na izgradnji dionice biciklističke staze kroz naselje Antunovac ukupne duljine 2,3 km i dionice biciklističke staze kroz naselje Ivanovac ukupne duljine 1,9 km (pripremni i zemljani radovi, odvodnja, kolnička konstrukcija, oprema ceste, kontrola izvedbe, s ostalim elementima na trasi, vertikalnom i horizontalnom signalizacijom) sve sukladno tehničkim specifikacijama, glavnim projektima i troškovnicima objavljenim u prilozima Dokumentacije.

Projekt se sastoji od dvije mape glavnih projekata:

1. Izgradnja biciklističke staze kroz Antunovac, oznake Glavnog projekta REN 68-1-I/2011.
2. Izgradnja biciklističke staze kroz Ivanovac do Antunovca, oznake Glavnog projekta 42/2010.

Glavni projekti objavljeni su kao prilozi na [www.eojn.hr](http://www.eojn.hr) i na <https://www.opcina-antunovac.hr/javna-nabava/>

Nabava radova vezana je za projekt Biciklističke staze Općine Antunovac KK.07.4.2.16.0001, poziv Biciklističke staze urbane aglomeracije Osijek, koji se sufinancira iz fondova Europske unije "Operativnog programa Konkurentnost i Kohezija 2014 – 2020".

* 1. **Opis i oznaka grupa predmeta nabave**

Predmet nabave nije podijeljen u grupe.

* 1. **Oznaka i naziv iz jedinstvenog rječnika javne nabave (CPV)****:**

CPV – 45233162-2 Građevinski radovi na biciklističkim stazama

CPV – 45112500-0 Zemljani radovi

CPV – 45233222-1 Radovi na kolničkom zastoru i asfaltiranju

* 1. **Tehničke specifikacije i količine predmeta nabave**

Zahtjevi tehničke specifikacije predmeta nabave, vrsta i kvaliteta u cijelosti je iskazana u projektno-tehničkoj dokumentaciji, odnosno Prilogu 1.- Troškovnik i Prilogu 2.- Glavnim projektima, koji čine sastavni dio ove Dokumentacije o nabavi.

Sukladno članku 4. stavak 1. točka 1. Pravilnika o dokumentaciji o nabavi te ponudi u postupcima javne nabave (NN br. 65/17), Naručitelj je u predmetnom postupku javne nabave količine iskazao u projektno-tehničkoj dokumentaciji, s napomenom da će se izvršeni radovi obračunavati prema stvarno izvedenim i isporučenim količinama i ugovorenim jediničnim cijenama.

* 1. **Kriteriji za ocjenu jednakovrijednosti predmeta nabave, ako se upućuje na marku, izvor, patent, itd.)**

Naručitelj nije upućivao na marku, izvor ili patent.

Uz poštovanje obveznih nacionalnih tehničkih propisa koji su u skladu s pravom Europske unije, pri upućivanju na norme uvažava se sljedeći redoslijed prioriteta:

1. nacionalne norme kojima su prihvaćene europske norme,

2. europska tehnička odobrenja,

3. zajedničke tehničke specifikacije,

4. međunarodne norme,

5. druge tehničke referentne sustave koje su utvrdila europska normizacijska tijela,

ili ako bilo koji od prethodnih ne postoji, na :

1. nacionalne norme,

2. nacionalna tehnička odobrenja ili

3. nacionalne tehničke specifikacije koje se odnose na izračun i izvođenje radova te uporabu robe.

Ako ponuđeni radovi, roba ili usluge nisu u skladu s tehničkim specifikacijama (normom) na koje je Naručitelj uputio, ponuditelj mora bilo kojim prikladnim sredstvom, a što uključuje i sva sredstva dokazivanja iz članka 213. ZJN 2016, u ponudi na zadovoljavajući način dokazati da rješenja koja predlaže na jednakovrijedan način zadovoljavaju zahtjeve definirane tehničkim specifikacijama.

Sukladno čl. 270. ZJN, Naručitelj mora priznati jednakovrijedne potvrde tijela osnovanih u drugim državama članicama i dokaze o jednakovrijednim mjerama osiguranja kvalitete ako gospodarski subjekt iz objektivnih razloga nije mogao pribaviti potvrde neovisnih tijela kojima se potvrđuje sukladnost.

Naručitelj ne smije odbiti ponudu zbog toga što ponuđeni radovi, roba ili usluge nisu u skladu s tehničkim specifikacijama na koje je uputio ako ponuditelj u ponudi na zadovoljavajući način dokaže, bilo kojim prikladnim sredstvom da rješenja koja predlaže na jednakovrijedan način zadovoljavaju zahtjeve.

* 1. **Troškovnici**

Troškovnik je sastavni dio ove Dokumentacije o nabavi i nalazi se u Prilogu 1.

Zahtjevi definirani Troškovnikom predstavljaju minimalne tehničke karakteristike te se iste ne smiju mijenjati od strane ponuditelja.

Način obračuna radova jest prema stvarno izvedenim i isporučenim količinama i ugovorenim jediničnim cijenama.

Prilikom ispunjavanja Troškovnika ponuditelj ukupnu cijenu stavke izračunava kao umnožak količine stavke i jedinične cijene stavke.

Ako Ponuditelj promijeni tekst i izvorni sadržaj u obrascu Troškovnika, smatrat će se da je takav Troškovnik nepotpun i nevažeći te će takva ponuda biti odbijena.

Ako Ponuditelj ne ispuni Troškovnik u skladu sa zahtjevima iz ove Dokumentacije o nabavi ili je ako su informacije ili dokumentacija koje je trebao dostaviti gospodarski subjekt nepotpuni ili pogrešni ili se takvima čine ili ako nedostaju određeni dokumenti, javni naručitelj može, poštujući načela jednakog tretmana i transparentnosti, zahtijevati od dotičnih gospodarskih subjekata da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana, međutim isto se neće primijeniti ukoliko može dovesti do pregovaranja u vezi s kriterijem za odabir ponude ili ponuđenim predmetom nabave.

* 1. **Mjesto izvršenja predmeta nabave**

Općina Antunovac, naselje Antunovac, k.č.br. 849, k.č.br. 850, k.č.br 853 i k.č.br. 856, k.č.br. 864 u k.o. Antunovac te naselje Ivanovac, k.č.br. 1344 i k.č.br.1367 u k.o. Ivanovac.

## Rok početka i završetka izvršenja ugovora

Rok početka radova označiti će se upisom u građevinski dnevnik koje će uslijediti odmah nakon potpisa ugovora i prijave gradilišta od strane naručitelja.

Za izvršenje ugovorenih radova rok je 16 mjeseci od dana potpisa ugovora.

**2.9. Opcije i moguća obnavljanja ugovora**

Nema opcija i obnavljanja ugovora.

1. **OSNOVE ZA ISKLJUČENJE GOSPODARSKOG SUBJEKTA**

**Temeljem članka 251. ZJN 2016** **javni naručitelj obvezan je isključiti gospodarskog subjekta iz postupka javne nabave ako utvrdi da:**

1. je gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a)** sudjelovanje u zločinačkoj organizaciji, na temelju

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b)** korupciju, na temelju

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c)** prijevaru, na temelju

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d)** terorizam ili kaznena djela povezana s terorističkim aktivnostima, na temelju

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e)** pranje novca ili financiranje terorizma, na temelju

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona (»Narodne novine«, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f)** dječji rad ili druge oblike trgovanja ljudima, na temelju

– članka 106. (trgovanje ljudima) Kaznenog zakona

– članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.), ili

2. je gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU,

Javni naručitelj obvezan je isključiti gospodarskog subjekta u bilo kojem trenutku tijekom postupka javne nabave ako utvrdi da postoje osnove za isključenje iz članka 251. ZJN 2016.

**Temeljem članka 252. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da:**

ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

1. u Republici Hrvatskoj, ako gospodarski subjekt ima poslovni nastan u Republici Hrvatskoj, ili
2. u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Iznimno, javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Temeljem članka 254. ZJN 2016 javni naručitelj će isključiti gospodarskog subjekta iz postupka javne nabave ako:**

1. može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,

2. je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

3. gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija,

4. je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu s ovom dokumentacijom i člankom 260. do 263. ZJN 2016.

Iznimno, javni naručitelj može odustati od isključenja gospodarskog subjekta u slučaju točke 2. ovog odlomka, ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

* 1. **Načini dokazivanja da ne postoje osnove za isključenje**

Od ponuditelja koji je podnio ekonomski najpovoljniju ponudu kao ažurirani popratni dokument, javni naručitelj obvezan je kao dostatan dokaz da ne postoje osnove za isključenje sukladno članku 265. ZJN 2016 prihvatiti:

1. izvadak iz kaznene evidencije ili drugog odgovarajućeg registra ili, ako to nije moguće, jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz članka 251. stavka 1. ZJN 2016,

2. potvrdu porezne uprave ili drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz članka 252. stavka 1. ZJN 2016,

3. izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje iz članka 254. stavka 1. točke 2. ZJN 2016.

4. ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz članka 265. stavka 1. ili ako ne obuhvaćaju sve okolnosti iz članka 251. stavka 1., članka 252. stavka 1. i članka 254. stavka 1. točke 2. ZJN 2016, oni mogu biti zamijenjeni izjavom pod prisegom ili, ako izjava pod prisegom prema pravu dotične države ne postoji, izjavom davatelja s ovjerenim potpisom kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin. Izjavu iz članka 265. stavka 2. u vezi s člankom 251. stavkom 1. ZJN 2016 može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzora gospodarskog subjekta.

Napomena: Za potrebe utvrđivanja okolnosti iz točke 3.1. gospodarski subjekt popunjava e-ESPD obrazac dio III. Osnove za isključenje, Odjeljak A: Osnove povezane s kaznenim presudama i Odjeljak B: Osnove povezane s plaćanjem poreza ili doprinosa za socijalno osiguranje za sve gospodarske subjekte u ponudi, Odjeljak C: Osnove povezane s insolventnošću, sukobima interesa ili poslovnim prekršajem.

* 1. **Dokazi o mjerama za otklanjanje osnova za isključenje**

Temeljem članka 255. ZJN 2016 ponuditelj koji je podnio ekonomski najpovoljniju ponudu, kod kojeg su ostvarene osnove za isključenje iz ove Dokumentacije može, kao ažurirani popratni dokument, javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje. Poduzimanje navedenih mjera gospodarski subjekt dokazuje:

1. plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz članka 254. ZJN 2016 iz postupka javne nabave je dvije godine od dana dotičnog događaja.

# **KRITERIJI ZA ODABIR GOSPODARSKOG SUBJEKTA (UVJETI SPOSOBNOSTI)**

## Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovna nastana.

## Ekonomska i financijska sposobnost

**Minimalni godišnji promet**

Minimalni opći godišnji promet od 2.000.000,00 kuna u svakoj od posljednje tri godine, zbog potvrde da ima financijsku i ekonomsku sposobnost, čime gospodarski subjekt dokazuje svoju sposobnost potrebnu za izvršenje ugovora o javnoj nabavi.

Informacija se dostavlja za tri posljednje dostupne financijske godine, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

## Tehnička i stručna sposobnost

**1.** **Popis stručnjaka**

Gospodarski subjekt mora dokazati da će za izvršavanje i provedbu ugovora angažirati sljedećeg stručnjaka:

**Stručnjak 1.** – stručnjak građevinske ili arhitektonske struke prema pravu države državljanstva

Napomena: Primjenjiva nacionalna pravila definirana su u točki 7.1. Uvjeti i zahtjevi koji moraju biti ispunjeni sukladno posebnim propisima ili stručnim pravilima.

**2**. **Prethodno iskustvo**

Gospodarski subjekt mora imati najmanje 1 (jednu) a najviše 2 (dvije) potvrde o izvođenju radova istih ili sličnih predmetu nabave čija kumulativna vrijednost mora biti minimalno 2.000.000,00 kuna (bez PDV-a). Predmetni radovi trebaju biti izvršeni u godini u kojoj je započeo postupak javne nabave i tijekom pet godina koje prethode toj godini, čime se osigurava da gospodarski subjekt ima potrebno iskustvo, a osobito dovoljnu razinu iskustva za izvršenje ugovora o javnoj nabavi na odgovarajućoj razini.

**3. Izjava o alatima, postrojenjima ili tehničkoj opremi koja je na raspolaganju pružatelju usluga ili izvođaču radova u svrhu izvršenja ugovora**

Kako bi dokazao svoju tehničku sposobnost ponuditelj mora imati na raspolaganju najmanje slijedeću opremu, vozila i strojeve:

|  |  |  |  |
| --- | --- | --- | --- |
| *Red.br.* | *Opis opreme, vozila i strojeva* | *Jed. Mjere* | *Broj komada* |
| *1.* | Valjci za asfalt | Kom | 1 |
| *4.* | Asfaltna baza kapaciteta 100t/h | kom | 1 |

Asfaltna baza smije biti udaljena od mjesta ugradnje asfaltne mješavine, maksimalno onoliko koliko dopušta ispunjenje temperaturnih uvjeta za proizvodnju i ugradnju vrućih asfaltnih mješavina prema OTU za radove na cestama.

**Kao ažurirani popratni dokument** ekonomski najpovoljniji ponuditelj dostaviti će popis vozila, građevinskih strojeva i tehničke opreme kojima raspolaže za uredno ispunjenje ugovora, iz kojeg se vidi da raspolaže najmanje opremom, vozilima i strojevima iz točke te iz kojeg se također mora vidjeti na koji način iste ima na raspolaganju, odnosno da li su u vlasništvu – leasingu, najmu ili su ustupljeni na raspolaganje od drugog gospodarskog subjekta. Navedeni popis mora sadržavati i izjavu da je navedena oprema ispravna, te da će ta oprema biti uvijek raspoloživa za izvršenje poslova predmetnog ugovora, a sve sukladno zahtjevima Dokumentacije o nabavi.

U slučaju da nema na raspolaganju asfaltnu bazu kao ažurirani popratni dokument ponuditelj može priložiti predugovor/ugovor o isporuci asfalta s proizvođačem asfalta od kojeg će ponuditelj za predmetne radove kupovati asfaltnu masu. U oba slučaja treba navesti točnu lokaciju asfaltne baze – mjesto i adresu.

Tražena oprema, vozila i strojevi minimalni su uvjeti kojima se potvrđuje da će gospodarski subjekt izvršiti ugovor sukladno tehničkim uvjetima iz glavnog projekta i u ugovorenom roku.

*Uvjeti sposobnosti u slučaju zajednice gospodarskih subjekata:*

U slučaju zajednice gospodarskih subjekata Naručitelj će prihvatiti dokaz tehničke i stručne sposobnosti od bilo kojeg člana zajednice gospodarskih subjekata.

Napomena: Za potrebe utvrđivanja okolnosti iz točke 4.1. Sposobnost za obavljanje profesionalne djelatnosti, 4.2. Ekonomska i financijska sposobnost i 4.3. Tehnička i stručna sposobnost gospodarski subjekt popunjava e-ESPD obrazac dio IV. Kriteriji za odabir, α: Opći navod za sve kriterije za odabir.

## Dokazi sposobnosti se dostavljaju kao ažurirani popratni dokumenti

## Dokazi sposobnosti za obavljanje profesionalne djelatnosti

Sposobnost za obavljanje profesionalne djelatnosti gospodarskog subjekta dokazuje se:

– izvatkom iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

## Dokazi ekonomske i financijske sposobnosti

Ekonomska i financijska sposobnost gospodarskog subjekta se dokazuje:

* Predočenjem financijskih izvješća ili izvadaka iz tih izvješća, u svakoj od tri posljednje dostupne financijske godineiz kojih je razvidanminimalni opći godišnji promet od 2.000.000,00 kuna, ako je objavljivanje financijskih izvješća obvezno u državi poslovnog nastana gospodarskog subjekta ili,

ako financijsko izvješće nije obvezno dostupno u državi poslovnog nastana, dokazuje se izjavom o ukupnom općem prometu gospodarskog subjekta, ovisno o datumu osnivanja ili početka obavljanja djelatnosti gospodarskog subjekta, ako je informacija o tim prometima dostupna.

## Dokazi tehničke i stručne sposobnosti

a) Dostavom 1 (jedne), a najviše 2 (dvije) potvrde o izvođenju radova istih ili sličnih predmetu nabave čija kumulativna vrijednost mora biti minimalno 2.000.000,00 kuna.

b) Popisom vozila, građevinskih strojeva i tehničke opreme kojima ponuditelj raspolaže za uredno ispunjenje ugovora iz kojeg se vidi da raspolaže najmanje opremom, vozilima i strojevima iz točke 4.3.

Traženim dokazimase osigurava da gospodarski subjekt ima minimalnu sposobnost, a osobito dovoljnu razinu iskustva za izvršenje ugovora o javnoj nabavi na odgovarajućoj razini.

## Oslanjanje na sposobnost drugih subjekata

Sukladno članku 273. ZJN gospodarski subjekt može se u postupku javne nabave, radi dokazivanja ispunjavanja kriterija za odabir gospodarskog subjekta iz zahtjeva ekonomske i financijske sposobnosti te tehničke i stručne sposobnostiove Dokumentacije, osloniti na sposobnost drugih subjekata bez obzira na pravnu prirodu njihova međusobnog odnosa.

Gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije i relevantno stručno iskustvo iz zahtjeva ove Dokumentacije, samo ako će ti subjekti izvoditi radove za koje se ta sposobnost traži.

Ako se gospodarski subjekt oslanja na sposobnost drugih subjekata, a koji je podnio ekonomski najpovoljniju ponudu mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Ako se gospodarski subjekt oslanja na sposobnost drugog subjekta, obvezan je u ponudi ili zahtjevu za sudjelovanje dostaviti zaseban e-ESPD obrazac za svakog gospodarskog subjekta na kojeg se ponuditelj oslanja.

Javni naručitelj obvezan je, sukladno Dijelu dva, glava III.,Odjeljku 4. Odjeljak C Pododjeljcima 1. – 3. ZJN 2016, dokazivanje kriterija za kvalitativni odabir gospodarskog subjekta provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje.

Javni naručitelj će od gospodarskog subjekta zahtijevati da zamijeni subjekt na čiju se sposobnost oslonio radi dokazivanja kriterija za odabir ako, na temelju provjere iz prethodnog stavka ove točke, utvrdi da kod tog subjekta postoje osnove za isključenje ili da ne udovoljava relevantnim kriterijima za odabir gospodarskog subjekta.

## Pravila dostavljanja dokumenata

Sve dokumente koje naručitelj zahtijeva sukladno točkama 3. i 4. ove Dokumentacije, a kojima se dokazuje nepostojanje razloga isključenja odnosno kojima se dokazuje tražena sposobnost, gospodarski subjekt dostavlja ispunjavanjem e-ESPD obrasca, a naručitelj će prije donošenja odluke u postupku javne nabave od ponuditelja koji je podnio ekonomski najpovoljniju ponudu zatražiti ažurirane popratne dokumente koji su navedeni kao dokazi sposobnosti, samo u slučaju ako već ne posjeduje te dokumente sukladno čl. 263. st. 1. ZJN 2016.

U slučaju postojanja sumnje u istinitost podataka navedenih u dokumentima koje gospodarski subjekt dostavi, radi provjere istinitosti podataka, Naručitelj može dostavljene podatke provjeriti kod izdavatelja dokumenata, nadležnog tijela ili treće strane koja ima saznanja o relevantnim činjenicama. Neovjerenom preslikom smatra se i neovjereni ispis elektroničke isprave.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u e-ESPD kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda naručitelj će zahtijevati od gospodarskog subjekta da u primjerenom roku dostavi sve ili dio popratnih dokumenata ili dokaza.

1. **DOKAZIVANJE KRITERIJA ZA KVALITATIVNI ODABIR GOSPODARSKOG SUBJEKTA**

## Europska jedinstvena dokumentacija o nabavi (e-ESPD)

e-ESPD je ažurirana formalna izjava gospodarskog subjekta, koja **služi kao preliminarni dokaz umjesto potvrda koje izdaju tijela javne vlasti ili treće strane**, a kojima se sukladno članku 260. ZJN 2016 potvrđuje da taj gospodarski subjekt:

– nije u jednoj od situacija zbog koje se gospodarski subjekt isključuje ili može isključiti iz postupka javne nabave (osnove za isključenje),

– ispunjava tražene kriterije za odabir gospodarskog subjekta.

Gospodarski subjekt dostavlja e-ESPD obrazac – elektronička verzija ESPD obrasca u .xml formatu, koji se nalazi na Elektroničkom oglasniku javne nabave Republike Hrvatske, zajedno s ostalom dokumentacijom. Upute za e-ESPD obrazac ponuditelji mogu pronaći na internetskoj stranici:<https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>

Gospodarski subjekt koji sudjeluje sam i ne oslanja se na sposobnosti drugih subjekata kako bi ispunio kriterije za odabir dužan je ispuniti jedan e-ESPD.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban e-ESPD obrazac, za svakog gospodarskog subjekta na kojeg se oslanja, za članove Zajednice ponuditelja ukoliko se kao ponuditelj javlja Zajednica ponuditelja, kao i za sve podugovaratelje, ukoliko ih ima.

U e-ESPD navode se izdavatelji popratnih dokumenata i izjava o pristanku dohvata istih, te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente, ukoliko isti nisu dostupni u dohvatu iz registra EOJN RH temeljem čl. 71. st. 1 Zakona o javnoj nabavi u kojem su javna tijela koja vode sudski registar, obrtni registar, kaznenu evidenciju i poreznu evidenciju omogućila su pristup elektroničkim sredstvima komunikacije odgovarajućim podacima iz evidencije ili registra.

Ako se ne može obaviti provjera ili ishoditi potvrda iz prethodnog stavka, javni naručitelj će zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

Javni naručitelj može pozvati gospodarske subjekte da nadopune ili objasne dokumente zaprimljene sukladno ovoj Dokumentaciji.

Ako ponuditelj koji je podnio ekonomski najpovoljniju ponudu ne dostavi ažurne popratne dokumente u ostavljenom roku ili njima ne dokaže da ispunjava uvjete iz ove Dokumentacije, javni naručitelj obvezan je odbiti ponudu tog gospodarskog subjekta te postupiti sukladno članku 263. stavak 1. ZJN 2016 u odnosu na gospodarski subjekt koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

## Upute za popunjavanje e-ESPD obrasca

Dio I. Podaci o postupku nabave i javnom naručitelju ili naručitelju, popunjava naručitelj, a sve ostale podatke u svim dijelovima e-ESPD-a sukladno ovoj dokumentaciji o nabavi i uputama za popunjavanje mora unijeti gospodarski subjekt.

Gospodarski subjekt obvezan je popuniti e-ESPD u slijedećim točkama:

**Dio II. Podaci o gospodarskom subjektu**

* Dio II. Odjeljak A PODACI O GOSPODARSKOM SUBJEKTU, radi identifikacije, općih informacija, obliku sudjelovanja i grupe ili grupa predmeta nabave u kojima sudjeluje,
* Dio II. Odjeljak B PODACI O ZASTUPNICIMA GOSPODARSKOG SUBJEKTA, u cijelosti,
* Dio II. Odjeljak C PODACI O OSLANJANJU NA SPOSOBNOSTI DRUGIH SUBJEKTA, a ukoliko je odgovor da dostaviti zaseban e-ESPD obrascem za svaki od predmetnih subjekata, popunjen sukladno ovoj dokumentacijom o nabavi,
* Dio II. Odjeljak D PODACI O PODUGOVARATELJIMA NA ČIJE SE SPOSOBNOSTI GOSPODARSKI SUBJEKT NE OSLANJA.

**Dio III. Osnove za isključenje**

* Dio III. Odjeljak A: OSNOVE POVEZANE S KAZNENIM PRESUDAMA, u cijelosti,
* Dio III. Odjeljak B: OSNOVE POVEZANE S PLAĆANJEM POREZA ILI DOPRINOSA ZA SOCIJALNO OSIGURANJE, u cijelosti,
* Dio III. Odjeljak C: OSNOVE POVEZANE S INSOLVENTNOŠĆU, SUKOBIMA INTERESA ILI POSLOVNIM PREKRŠAJEM, tražene odredbe iz točke 3. ove Dokumentacije.

Dio IV.: Kriteriji za odabir gospodarskog subjekta

*U pogledu kriterija za odabir (odjeljak α ili odjeljci od A do D ovog dijela) gospodarski subjekt izjavljuje:* α: OPĆI NAVOD ZA SVE KRITERIJE ZA ODABIR Ispunjavanje svih traženih kriterija za odabir.

**Dio VI. Završne izjave**

Gospodarski subjekt mora popuniti dio VI. Završne izjave.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

## ODREDBE O PONUDI

## Sadržaj i način izrade ponude

Pri izradi ponude ponuditelj se mora pridržavati zahtjeva i uvjeta iz dokumentacije o nabavi te ne smije mijenjati ni nadopunjavati tekst dokumentacije o nabavi.

Ponuda se dostavlja elektroničkim sredstvima komunikacije.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.

Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

PONUDA SADRŽI NAJMANJE:

1. Uvez ponude
2. Jamstvo za ozbiljnost ponude ili dokaz o uplaćenom jamstvu za ozbiljnost ponude skeniran i priložen uz elektroničku ponudu u slučaju novčanog pologa,
3. Popunjen e-ESPD obrazac
4. Popunjen troškovnik i rekapitulaciju (Prilog 1.)
5. Izjava o duljini trajanja jamstva za otklanjanje nedostataka.

Traženo jamstvo za ozbiljnost ponude koje u ovom trenutku nije moguće slati i primati kao elektronički dokument, zainteresirani gospodarski subjekt u roku za dostavu ponuda, dostavlja naručitelju u zatvorenoj poštanskoj omotnici na adresu za dostavu ponuda te takva omotnica sadrži sve tražene podatke, s dodatkom „*dio/dijelovi ponude koji se dostavlja/ju odvojeno*“.

## Način dostave ponude

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Ponuda se dostavlja putem Elektroničkog oglasnika javne nabave Republike Hrvatske.

Dijelovi ponude koji se ne mogu dostaviti putem Elektroničkog oglasnika javne nabave Republike Hrvatske, dostavljaju se u zatvorenoj omotnici na adresu: **Općina Antunovac, Braće Radića 4, 31216 Antunovac.**

Na omotnici mora biti naznačeno:

- na prednjoj strani: **Općina Antunovac, Braće Radića 4, 31216 Antunovac, „Izgradnja infrastrukture u Gospodarskoj zoni Antunovac“ EV:59/19 „NE OTVARAJ“ DIO PONUDE KOJI SE DOSTAVLJA ODVOJENO**

- na poleđini: ***Naziv i adresa gospodarskog subjekta / zajednice gospodarskih subjekata***

Datum otpremanja dijelova ponude koji se šalju odvojeno, ne elektroničkim sredstvima komunikacije ne smatra ujedno datumom zaprimanja odvojenih dijelova ponude te odvojeni dijelovi ponude moraju na adresu naznačenu u DON-u stići do roka za dostavu ponuda. U slučaju da odvojeni dijelovi ponude ne stignu na naznačenu adresu do isteka roka za dostavu ponuda, ponuda zaprimljena bez propisanih odvojenih dijelova mora se odbaciti kao nepravilna.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske (u nastavku: EOJN RH), zastoj u radu EOJN RH ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem EOJN RH.

Elektronička dostava ponuda provodi se putem EOJN RH, vezujući se na elektroničku obavijest o nadmetanju te na elektronički pristup dokumentaciji o nabavi.

Detaljne upute vezane za elektroničku dostavu ponuda dostupne su na stranicama EOJN RH, na adresi <https://eojn.nn.hr/Oglasnik/>.

Sukladno članku 239. ZJN, ako tijekom razdoblja **od četiri sata** prije isteka roka za dostavu zbog tehničkih ili drugih razloga na strani EOJN RH isti nije dostupan, rok za dostavu ne teče dok traje nedostupnost, odnosno dok javni naručitelj ne produlji rok za dostavu sukladno članku 240. ZJN 2016.

## Jezik i pismo na kojem se izrađuje ponuda ili njezin dio

Ponuda se zajedno s pripadajućom dokumentacijom izrađuje na hrvatskom jeziku i latiničnom pismu.

Napomena: Ako je bilo koji drugi dokument Ponuditelja, izdan na stranom jeziku, a ovom dokumentacijom o nabavi nije drukčije određeno, Ponuditelj ga mora dostaviti zajedno s prijevodom na hrvatski jezik. Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice.

U slučaju da takav dokument ponuditelja ostavlja dvojbe i nejasnoće koje onemogućavaju naručitelju da donese nedvojbenu odluku o nekoj odlučnoj činjenici, sukladno odredbama čl. 263. st. 2. ZJN 2016 u svrhu objašnjenja i nadopune, naručitelj može zatražiti i dostavu ovjerenog prijevoda od strane ovlaštenog sudskog tumača.

## Dopustivost varijante ponuda

Varijante ponuda nisu dopuštene.

## Način određivanja cijene i valute ponude

Cijena ponude piše se u brojkama i izražava se u hrvatskim kunama.

Cijena ponude je nepromjenjiva tijekom trajanja ugovora. U cijenu ponude bez poreza na dodanu vrijednost moraju biti uračunati svi troškovi i popusti (primjerice troškovi prijevoza, dostave, montaže, ugradnje i ostalo).

Gospodarski subjekt je dužan ponuditi, tj. upisati jediničnu cijenu i ukupnu cijenu (zaokružene na dvije decimale) za svaku stavku Troškovnika, te cijenu ponude bez poreza na dodanu vrijednost, na način kako je to određeno Troškovnikom, kao i upisati cijenu ponude bez poreza na dodanu vrijednost, iznos poreza na dodanu vrijednost i cijenu ponude s porezom na dodanu vrijednost u ponudbenom listu.

Ako gospodarski subjekt nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

## Kriterij za odabir ponude

Kriterij odabira ponude je ekonomski najpovoljnija ponuda.

1. **Cijena – 80%**
2. **Jamstvo za otklanjanje nedostataka u jamstvenom roku – 20%**

Radi lakšeg računanja svakom kriteriju prema njegovom relativnom značaju dodijeliti će se maksimalni broj bodova (*zaokruženo na cijeli broj na način da se nakon decimalne točke ≥ 0,5 zaokružuje na slijedeći cijeli broj*):

1. Cijena – 80% = 80 bodova
2. Jamstvo za otklanjanje nedostataka u jamstvenom roku– 20% = 20 bodova

Formula po kojoj se izračunava ekonomski najpovoljnija ponuda je:

**T = C + JON**

**T** = ukupan broj bodova

**C** = broj bodova koji je ponuda dobila za ponuđenu cijenu

**JON**= broj bodova koji je ponuda dobila za ponuđeni jamstveni rok

**CIJENA 80%**

Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude će dobiti manji broj bodova, sukladno slijedećoj formuli:

**C = (NC / CP) \* 80**

**C** – broj bodova koji je ponuda dobila za ponuđenu cijenu

**NC** – najniža cijena ponuđena u postupku nabave

**CP** – cijena ponude koja je predmet ocjene

**80** – maksimalni broj bodova

U cijenu moraju biti uračunati troškovi svih radova sukladno tehničkim specifikacijama do razine spremnosti za upotrebu korisnika.

Obzirom da naručitelj ne može koristiti pravo na pretporez, uspoređivat će se cijene ponuda s porezom na dodanu vrijednost.

**DULJINA TRAJANJA JAMSTVA ZA OTKLANJANJE NEDOSTATAKA U JAMSTVENOM ROKU 20%**

Minimalno trajanje jamstva je dvije godine (24 mjeseca). Za ponuđeni minimalni jamstveni rok od 24 mjeseca neće se dodijeliti bodovi.

Ponude kojima se nudi kraće jamstvo neće se uzimati u obzir.

Gospodarski subjekt u ponudi dostavlja ***Izjavu o duljini trajanja jamstva za otklanjanje nedostataka u jamstvenom roku.*** Jamstvo se odnosi na sve radove i pripadajuću isporučenu i montiranu robu navedenu u sklopu Priloga 1 – Troškovnik i izražava se u mjesecima.

Ovisno o ponuđenom jamstvenom roku ponude će dobiti broj bodova sukladno slijedećoj tablici:

**JON = 20** maksimalni broj bodova

|  |  |
| --- | --- |
| **Jamstveni rok (mj)** | **Bodovi** |
| 25 – 36 | 5 |
| 37 - 48 | 10 |
| 49 - 59 | 15 |
| 60 i više | 20 |

## Rok valjanosti ponude

Rok valjanosti ponude je 120 (stotinuidvadeset) dana od isteka roka za dostavu ponuda.

Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio ekonomski najpovoljniju ponudu u primjerenom roku ne kraćem od pet dana.

# **OSTALE ODREDBE**

## Uvjeti i zahtjevi koji moraju biti ispunjeni sukladno posebnim propisima ili stručnim pravilima

1. Gospodarski subjekt mora ili imati zaposlene (ugovor o radu na određeno ili neodređeno vrijeme) ili dokazati da će za izvršavanje i provedbu ugovora angažirati sljedećeg stručnjaka:

**Stručnjak 1** – ovlašteni voditelj građenja građevinske ili arhitektonske struke koji ispunjava uvjete iz Zakona o poslovima i djelatnostima prostornog uređenja i gradnje (NN 78/2015, NN 118/2018), odnosno prema pravu države državljanstva ukoliko je isti strani državljanin.

**Napomena:**

Nominirani stručnjak iz odabrane ekonomski najpovoljnije ponude moraju i izvršavati predmet nabave ugovora o javnoj nabavi radova.

Sukladno čl. 25b. st. 2. Zakona o izmjenama i dopunama Zakona o poslovima i djelatnostima prostornog uređenja i gradnje (NN 118/2018), u slučaju da ponuditelj nema zaposlenu osobu s odgovarajućim stručnim kvalifikacijama, sudjelovanje te osobe u građenju građevine koju gradi se može osigurati sklapanjem ugovora o poslovnoj suradnji s drugom pravnom ili fizičkom osobom obrtnikom koja izvodi radove na istoj građevini, a registrirana je za obavljanje djelatnosti građenja i ima zaposlenu takvu osobu. Napominjemo da u slučaju oslanjanja, odabrani ponuditelj mora radove koje će stručnjak izvoditi i podugovoriti s istim gospodarskim subjektom na kojeg se oslanja.

Kao dokaze predmetnog zahtjeva treba priložiti Elektronički zapis o radnopravnom statusu stručnjaka te sklopljen ugovor o poslovnoj suradnji, u slučaju podugovaranja. Također, u slučaju sklapanja ugovora o poslovnoj suradnji, gospodarski subjekt koji ustupa stručnjaka mora biti registriran za obavljanje djelatnosti građenja i treba priložiti izvod iz sudskog registra iz kojega je vidljiv dokaz istoga nakon donošenja Odluke o odabiru, a prije potpisivanja ugovora o javnoj nabavi.

Ako odabrani ponuditelj ne dostavi navedene dokaze u propisanom roku, naručitelj će smatrati da je ponuditelj odustao od svoje ponude te će Naručitelj postupiti sukladno članak 307. stavak 7. ZJN-a 2016.

Uvjeti gospodarskog subjekta se dokazuju na zahtjev naručitelja Popisom traženih stručnjaka i slijedećim dokumentima:

A) Potvrdu o upisu u imenik ovlaštenih voditelja građenja hrvatske komore arhitekata/inženjera ili

B) Potvrdu o upisu u imenik stranih ovlaštenih voditelja građenja hrvatske komore arhitekata/inženjera određene struke ili

C) Potvrdu hrvatske komore arhitekata/inženjera određene struke za povremeno ili privremeno obavljanje poslova ovlaštenih vođenja građenja/ voditelja radova ili

D) Važeće ovlaštenje za obavljanje poslova vođenja građenja/ vođenja radova u državi iz koje dolazi i izjavu kojom potvrđuje da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona o poslovima i djelatnostima prostornog uređenja i gradnje NN 78/15, NN 118/18) ili

E) Izjavu kojom potvrđuje da u državi svog sjedišta ne mora posjedovati traženo ovlaštenje za obavljanje poslova vođenja građenja/ vođenja radova, te da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona o poslovima i djelatnostima prostornog uređenja i gradnje (NN 78/15, NN 118/18).

## Primjena trgovački običaja/uzanci

Trgovački običaji/uzance neće se primjenjivati.

## Obilazak lokacije ili neposrednog pregleda dokumenata koji potkrepljuju dokumentaciju o nabavi

Neposredni pregled dokumentacije omogućen je u prilozima ove Dokumentacije. Obilazak lokacije nije uvjet, međutim ukoliko ponuditelj ima potrebu, obilazak lokacije izvođenja može se realizirati radnim danima u prethodnom dogovoru s osobom zaduženom za komunikaciju s gospodarskim subjektima od trenutka objave Dokumentacije a najkasnije do isteka roka za podnošenje ponuda.

## Odredbe koje se odnose na zajednicu gospodarskih subjekata (ponuditelja)

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Ako se gospodarski subjekt oslanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, javni naručitelj će zahtijevati njihovu solidarnu odgovornost za izvršenje ugovora.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Zajednica gospodarskih subjekata može se osloniti na sposobnost članova zajednice ili drugih subjekata pod uvjetima određenimtočkom 4. ove Dokumentacije.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije.

U ponudi zajednice gospodarskih subjekata mora biti navedeno koji će dio ugovora o javnoj nabavi (predmet, količina, vrijednost i postotni dio) izvršavati pojedini član zajednice gospodarskih subjekata.

U slučaju zajednice gospodarskih subjekata svi članovi zajednice gospodarskih subjekata moraju pojedinačno dokazati nepostojanje okolnosti za isključenje i sposobnost za obavljanje profesionalne djelatnosti sukladno zahtjevima točke 3., točke 4.1. i 4.4. ove Dokumentacije.

## Norme osiguranja kvalitete ili norme upravljanja okolišem

Naručitelj nema dodatnih zahtjeva u pogledu osiguranja kvalitete ili normi upravljanja okolišem.

## Odredbe koje se odnose na međunarodne društvene konvencije i konvencije o zaštiti okoliša

U skladu s čl. 4. st. 4. ZJN 2016, gospodarski subjekt obvezan je tijekom izvršenja ugovora o javnoj nabavi pridržavati se primjenjivih obveza u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredaba međunarodnog prava okoliša, socijalnog i radnog prava navedenim u Prilogu XI. ZJN 2016.

## Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

* navesti koji dio ugovora namjerava dati u podugovor (predmet ili količina, vrijednost ili postotni udio),
* navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),
* dostaviti europsku jedinstvenu dokumentaciju o nabavi za podugovaratelja.

Javni naručitelj obvezan je sve osnove za isključenje iz članka 251. i 252., te članka 254. ZJN 2016 navedenih u ovoj dokumentaciji o nabavi primijeniti na podugovaratelje i navesti u e-ESPD obrascu.

Ako je gospodarski subjekt dio ugovora o javnoj nabavi dao u podugovor, podaci o imenovanim podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja) i dijelovi ugovora koje će oni izvršavati (predmet ili količina, vrijednost ili postotni udio) obvezni su sastojci ugovora o javnoj nabavi.

Javni naručitelj obvezan je neposredno plaćati podugovaratelju za dio ugovora koji je isti izvršio.

Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od javnog naručitelja zahtijevati:

* promjenu podugovaratelja za onaj dio ugovora o javnoj nabavi koji je prethodno dao u podugovor,
* uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije,
* preuzimanje izvršenja dijela ugovora o javnoj nabavi koji je prethodno dao u podugovor.

Uz navedene zahtjeve iz ove podtočke, ugovaratelj javnom naručitelju dostavlja podatke i dokumente navedene u ovoj točki i za novog podugovaratelja.

**Javni naručitelj ne smije odobriti zahtjev ugovaratelja za izmjenu podugovaratelja ako su ispunjeni uvjeti sukladno članku 225. ZJN 2016:**

* ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje,
* ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

## Jamstva

Neovisno o sredstvu jamstva koje je javni naručitelj odredio, gospodarski subjekt može dati novčani polog u traženom iznosu.

**Ukoliko gospodarski subjekt daje novčani polog, u ponudi mora dostaviti dokaz o uplati (npr. presliku izvoda) u korist poslovnog računa Općine Antunovac IBAN: HR4023400091800200005, MODEL HR68, poziv na broj: 9016-OIB uplatitelja, uz naznaku opis plaćanja „Jamstvo za ozbiljnost ponude – EV:59/19“.**

Gospodarski subjekt koji kao jamstvo uplaćuje novčani polog, u ponudi treba navesti IBAN, model i poziv na broj na koji će Naručitelj izvršiti povrat novčanog pologa.

**Jamstvo za ozbiljnost ponude**

Ponuditelj je obvezan u ponudi priložiti jamstvo za ozbiljnost ponude u obliku zadužnice ili bjanko zadužnice koja mora biti potvrđena kod javnog bilježnika i popunjena u skladu s Pravilnikom o obliku i sadržaju bjanko zadužnice i Pravilnikom o obliku i sadržaju zadužnice, bez uvećanja, sa zakonskim zateznim kamatama po stopi određenoj sukladno odredbi članka 29., stavka 2. Zakona o obveznim odnosima ili novčanog pologa sukladno ZJN 2016:

* u iznosu: od80.000,00 kn (slovima: osamdesettisućakuna i nulalipa).

Jamstvo za ozbiljnost ponude je vezano uz rok valjanosti ponude, kao i istek roka dostave jamstva za uredno ispunjenje ugovora, sukladno čl. 307. st.7. t.4. ZJN 2016.

Ako istekne rok valjanosti ponude, naručitelj će tražiti od gospodarskog subjekta produženje roka valjanosti ponude koje obuhvaća i jamstvo za ozbiljnost ponude sukladno tom produženom roku.

Jamstvo za ozbiljnost ponude dostavlja se u izvorniku u slučaju zadužnice ili bjanko zadužnice. Izvornik ne smije biti ni na koji način oštećen (bušenjem, klamanjem i sl.).

U slučaju zajednice gospodarskih subjekata, naručitelj će prihvatiti jamstvo koje glasi na bilo kojega člana zajednice gospodarskih subjekata (garanta) u slučaju da jamstvo za ozbiljnost ponude dostavlja jedan član zajednice za sve ili svaki član zajednice može dostaviti jamstvo za svoj dio garancije.

Izvornik jamstva za ozbiljnost ponude dostavlja se odvojeno od elektroničke dostave ponude, u papirnatom obliku, poštom ili dostavom u zatvorenoj omotnici na kojoj su navedeni podaci sukladno točki 6.2. ove Dokumentacije.

Javni naručitelj obvezan je vratiti gospodarskim subjektima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi od strane odabranog ponuditelja.

## 

**Jamstvo za uredno ispunjenje ugovora, za slučaj povrede ugovornih obveza**

Ugovaratelj je dužan prije potpisivanja Ugovora, naručitelju predati jamstvo za uredno ispunjenje Ugovora o javnoj nabavi u vrijednosti 10% (deset posto) ugovorenog iznosa bez poreza na dodanu vrijednost, u obliku bankarske garancije naplative „bez prigovora“ i „na prvi poziv“ na kojoj je kao korisnik naznačena Općina Antunovac sukladno članku 1039. Zakona o obveznim odnosima, s jamstvenim rokom u dužini minimalno u ugovorenom roku izvođenja radova.

Ako jamstvo za uredno izvršenje ugovora ne bude naplaćeno, korisnik će ga vratiti ugovaratelju nakon isteka ugovora i dostave jamstva za otklanjanje nedostataka u jamstvenom roku.

## 

**Jamstvo za otklanjanje nedostataka u jamstvenom roku za slučaj da nalogoprimac u jamstvenom roku ne ispuni obveze otklanjanja nedostataka koje ima po osnovi jamstva ili s naslova naknade štete**

Ugovaratelj je dužan na dan primopredaje radova naručitelju predati jamstvo za otklanjanje nedostataka u jamstvenom roku u vrijednosti 10% (deset posto) ugovorenog iznosa (bez PDV-a), u obliku bankarske garancije naplative „bez prigovora“ i „na prvi poziv“ na kojoj je kao korisnik naznačeno Općina Antunovac sukladno članku 1039. Zakona o obveznim odnosima s jamstvenim rokom od \_\_\_\_\_\_\_\_\_\_\_\_\_\_\_\_\_ (ponuđeni rok) mjeseci.

Jamstvo za otklanjanje nedostataka mora imati rok na minimalno 2 (dvije) godine, odnosno 24 mjeseci, od datuma uspješno obavljene primopredaje građevine, ukoliko ugovaratelj nije ponudio duži rok u svojoj ponudi.

## Datum, vrijeme i mjesto javnog otvaranja ponuda

Gospodarski subjekti su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati, zaključno **do \_\_\_\_\_\_\_\_\_\_\_ 2020. godine do 10:00 sati.**

Javno otvaranje ponuda održat će se **\_\_\_\_\_\_\_\_\_\_\_\_\_\_2020. godine u 10:00 sati** u prostorijama Općine Antunovac, ured pročelnika, I. kat, Braće Radića 4, 31216 Antunovac.

Javnom otvaranju ponuda smiju prisustvovati ovlašteni predstavnici gospodarskog subjekta i druge osobe.

Pravo aktivnog sudjelovanja na javnom otvaranju ponuda imaju samo članovi stručnog povjerenstva za javnu nabavu i ovlašteni predstavnici ponuditelja.

Ovlašteni predstavnici ponuditelja moraju svoje pisano ovlaštenje predati članovima Stručnog povjerenstva za javnu nabavu neposredno prije javnog otvaranja ponuda.

## Dokumenti koji će se nakon završetka postupka javne nabave vratiti ponuditeljima

Javni naručitelj će vratiti ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora o javnoj nabavi.

## Rok za donošenje odluke o odabiru

Rok za donošenje odluke o odabiru ili odluke o poništenju postupka javne nabave iznosi najduže 45 (četrdesetpet) dana od isteka roka za dostavu ponuda.

Rok za donošenje odluke o odabiru ili o poništenju postupka naručitelj je odredio uzevši u obzir dosadašnju praksu, rokove dostave ažuriranih popratnih dokumenata, te moguća upotpunjavanja i pojašnjenja ponuda.

Sukladno članku 301. stavku 5. točki 2. ZJN 2016 Odluku o odabiru ili odluku o poništenju javni naručitelj će bez odgode dostaviti svakom gospodarskom subjektu putem EOJN RH.

## Rok, način i uvjeti plaćanja

Općina Antunovac će izvedene radove platiti po ispostavljenim privremenim situacijama, odnosno okončanoj situaciji, koje moraju odgovarati ugovorenim jediničnim cijenama i prema stvarno izvedenim količinama koje će biti obračunate na temelju izrađene građevinske knjige i ovjerene od strane nadzornog inženjera.

Plaćanje po privremenim situacijama vršit će se u cijelosti u najdužem roku od 60 (šezdeset) dana od primitka i ovjere, dok će se okončana situacija platiti u najdužem roku 60 (šezdeset) dana od dana primitka i ovjere okončane situacije od strane nadzornog inženjera i uspješno obavljenog tehničkog pregleda i dostave jamstva za otklanjanje nedostataka u jamstvenom roku.

Napominjemo da sukladno Zakonu o elektroničkom izdavanju računa u javnoj nabavi naručitelji je obvezan u postupcima javne nabave zaprimati račune u elektroničkom obliku.

## Prijedlog ugovora i rok za sklapanje ugovora

Prijedlog ugovora je sastavni dio dokumentacije o nabavi (Prilog 3.).

Ukoliko zainteresirani gospodarski subjekti smatraju da u prijedlogu ugovora nešto treba izmijeniti, svoj zahtjev mogu uputiti u roku u kojem se mogu tražiti dodatne informacije, objašnjenja ili izmjene dokumentacije o nabavi, a sukladno članku 202. stavak 2. ZJN 2016.

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, ovisno o dogovoru. Ugovorne strane su dužne potpisati ugovor o javnoj nabavi u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

## Dodatne informacije i objašnjenja, te izmjena dokumentacije o nabavi

Javni naručitelj može izmijeniti ili dopuniti dokumentaciju o nabavi do isteka roka za dostavu ponuda.

Gospodarski subjekt može zahtijevati dodatne informacije, objašnjenja ili izmjene u vezi s dokumentacijom o nabavi tijekom roka za dostavu ponuda.

Zahtjev je pravodoban ako je dostavljen najkasnije tijekom **šestog dana** prije roka određenog za dostavu ponuda.

Pod uvjetom da je zahtjev dostavljen pravodobno, javni naručitelj obvezan je odgovor, dodatne informacije i objašnjenja bez odgode, a najkasnije tijekom **četvrtog dana** prije roka određenog za dostavu ponuda staviti na raspolaganje na isti način i na istim internetskim stranicama kao i osnovnu dokumentaciju, bez navođenja podataka o podnositelju zahtjeva.

## Produžetak roka za dostavu ponuda

Javni naručitelj obvezan je produžiti rok za dostavu ponuda u sljedećim slučajevima:

* Ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom **četvrtog dana** prije roka određenog za dostavu,
* Ako je dokumentacija o nabavi značajno izmijenjena,
* Ako EOJN RH nije bio dostupan u slučaju iz članka 239. ZJN 2016.

U slučajevima iz alineje 1. i 2. ove točke, javni naručitelj produljuje rok za dostavu razmjerno važnosti dodatne informacije, objašnjenja ili izmjene, a **najmanje za deset dana** od dana slanja ispravka poziva na nadmetanje.

U slučaju iz alineje 3. ove točke, javni naručitelj produljuje rok za dostavu za najmanje **četiri dana** od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

## Trošak ponude i preuzimanje dokumentacije o nabavi

Trošak izrade i podnošenja ponude u cijelosti snosi gospodarski subjekt.

Dokumentacija o nabavi se ne naplaćuje, te se može preuzeti neograničeno i u cijelosti u elektroničkom obliku na internetskoj stranici EOJN RH: <https://eojn.nn.hr/Oglasnik/>.

Prilikom preuzimanja dokumentacije o nabavi, gospodarski subjekti moraju proći postupak registracije i prijave, kako bi bili evidentirani kao zainteresirani gospodarski subjekti u ovom postupku javne nabave te kako bi im sustav slao eventualne dodatne informacije i objašnjenja.

U slučaju da gospodarski subjekt podnese ponudu bez prethodne registracije i prijave na portalu EOJN RH, sam snosi rizik izrade ponude na neodgovarajućoj podlozi (dokumentaciji o nabavi).

Upute za korištenje EOJN RH dostupne su na internetskoj stranici: <https://eojn.nn.hr/Oglasnik/clanak/upute-za-koristenje-eojna-rh/0/93/>.

## Tajnost podataka

Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

**Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.**

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## Pouka o pravnom lijeku

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

**Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb,** u pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava e-Žalba između Državne komisije i EOJN RH.

Žalitelj je obvezan primjerak žalbe dostaviti naručitelju u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

Žalba koja nije dostavljena naručitelju u roku žalbe smatra se nepravodobnom.

Žalba se izjavljuje **u roku od deset dana**, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi
2. objave obavijesti o ispravku, u odnosu na sadržaj ispravka
3. objave izmjene dokumentacije o nabavi, u odnosu na sadržaj izmjene dokumentacije
4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda
5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalba obvezno sadržava podatke navedene u članku 420., stavku 1. ZJN 2016.

### 

# **POPIS PRILOGA**

## PRILOG 1. TROŠKOVNIK

Troškovnik s tehničkim specifikacijama dostupan je za preuzimanje u zip dokumentu s troškovnikom u .xlsx formatu putem Elektroničkog oglasnika javne nabave zajedno s Dokumentacijom o nabavi.

## PRILOG 2. GLAVNI PROJEKTI

Glavni projekti dostupni su za preuzimanje u .dwg i .pdf formatu putem Elektroničkog oglasnika javne nabave zajedno s Dokumentacijom o nabavi i na <https://www.opcina-antunovac.hr/javna-nabava/>

## PRILOG 3. PRIJEDLOG UGOVORA

Prijedlog ugovora je prilog 3. ove Dokumentacije u .doc formatu i dostupan je za preuzimanje putem Elektroničkog oglasnika javne nabave zajedno s Dokumentacijom o nabavi.

## PRILOG 4. IZJAVA O SITUACIJAMA ISKLJUČENJA

Prijedlog Izjave o situacijama isključenja je prilog 4. ove Dokumentacije u .doc formatu i dostupan je za preuzimanje putem Elektroničkog oglasnika javne nabave zajedno s Dokumentacijom o nabavi.